Daily NK

Daily NK is en Webbladd, dat vör allen to Themen över Noordkorea berichten deit. Bedreven warrt dat ut Seoul in Süüdkorea von Gegners von de Regeren in Pjöngjang. De Rutgever is Han Ki-hong. Anfungen hett de Websteed in’n Dezember 2004. Dat Bladd sett op Informanten binnen Noordkorea, de faken mit chineesch Mobiltelefoons an de koreaansch-chineesch Grenz över dat chineesch Telefoonnett jemehr Infos na Süüdkorea wiedergeevt. Aver ok de offiziellen Medien in Noordkorea sünd en wichtigen Born.

Dat Bladd schrifft vör allen op Koreaansch, aver ok op Engelsch, Chineesch un Japaansch. Themenfokus sünd Demokratie, Minschenrechten etc.

 Weblenken 

 Websteed von Daily NK (koreaansch, engelsch, chineesch, japaansch)

Kategorie:Webbladd
Kategorie:Süüdkorea